Нa oснову члана 22. Закона о јавним предузећима ( „Сл. гласник РС”, број 15/2016), члана 28. Закона о комуналним делатностима ( “Сл. гласник РС”, број 88/2011, 104/2016 и 95/2018), члана 27. Статута Јавног комуналног предузећа “3. октобар” Бор и члана 22. Одлуке о управљању комуналним отпадом, одржавању чистоће и зелених површина (“Сл. лист општине Бор”, бр. 30/2014, 13/2015 и 21/2016), Надзорни одбор Јавног комуналног предузећа “3. октобар“ Бор на седници одржаној 28.10.2020. године донео је следећу

ОДЛУКУ О ИЗМЕНИ ОДЛУКЕ

о утврђивању цена услуга сакупљања,

одвожења и депоновања комуналног отпада

I

У Одлуци о утврђивању цена услуга сакупљања, одвожења и депоновања комуналног отпада број 600 од 22.05.2019. године, члан I став 1. тачка 3. мења се и гласи: “ 3. за кориснике викендица у викенд насељима и стамбеним објектима сезонског карактера (обејаката који се користе у летњм периоду као викендице) на територији града Бора, за целу летњу сезону од 1. маја до 31. октобра, паушално - 987 динара по викендици;”

II

Ова одлука ступа на снагу даном добијања сагласности Скупштине града Бора.

Јавно комунално предузеће Председник Надзорног одбора,

“3. oктобар” Бор Иван Анђеловић, дипл. инж.

Број : 1230

Датум, 28.10.2020. године

**ОБРАЗЛОЖЕЊЕ**

Одлуке о измени одлуке о утврђивању цена услуга сакупљања, одвожења

и депоновања комуналног отпада

Чланом 1. став 1. тачка 3) одлуке о утврђивању цена услуга сакупљања, одвожења и депоновања комуналног отпада број 600 од 22.05.2019. године, на коју је добијена сагласност Скупштине града Бора број 023-40/2019-I од 28.06.2019. године (“Сл.лист града Бора”, бр. 18/19) прописано је да “корисници викендица у викенд насељима Борско језеро, Савача и Ведрина, за целу летњу сезону од 01. маја до 31. октобра плаћају паушално 987,00 динара по викендици”. Mеђутим, ово јавно предузеће ће у наредном периоду поставити судове за одлагање комуналног отпада у свим викенд насељима на територији града Бора и вршити услугу сакупљања, одвожења и депоновања комуналног отпада из свих викенд насеља укључујући и стамбене објекте који се користе у летњем периоду.

Због овакве формулације у члану 1. став 1. тачке 3) цитиране одлуке, ЈКП “3. октобар” Бор неће бити у могућности да врши фактурисање и наплату ове услуге за преосталe викендице и стамбене објекте сезонског карактера ( објекте које грађани користе у летњем периоду), те је неопходно изменити члан 1. став. 1. Тачку 3) горе наведене одлуке о утврђивању цена услуга сакупљања, одвожења и депоновања комуналног отпада.

Надзорни одбор

Јавног комуналног предузећа “3. октобар” Бор